
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2057 

18 Σεπτεμβρίου 2015 


Α ΠΟΦΑΣΕ ΙΣ 

Αριθμ. 39200 

Τροποποίηση της υπ’ αριθμ. 41624/2057/2010 κοινής 
υπουργικής απόφασης (ΒΊ625), σε συμμόρφωση με 
τις διατάξεις της οδηγίας 2013/56/ΕΕ «για την τρο¬ 
ποποίηση της οδηγίας 2006/66/ΕΚ του Ευρωπαϊκού 
Κοινοβουλίου και του Συμβουλίου, σχετικά με τις ηλε¬ 
κτρικές στήλες και τους συσσωρευτές και τα απόβλη¬ 
τα ηλεκτρικών στηλών και συσσωρευτών όσον αφορά 
τη διάθεση στην αγορά φορητών ηλεκτρικών στηλών 
και συσσωρευτών που περιέχουν κάδμιο και προορί¬ 
ζονται για ασύρματα ηλεκτρικά εργαλεία και στοιχεί- 
ων-κουμπιών με χαμηλή περιεκτικότητα σε υδράργυ¬ 
ρο και για την κατάργηση της απόφασης 2009/603/ 
ΕΚ της Επιτροπής», του Ευρωπαϊκού Κοινοβουλίου και 
του Συμβουλίου της 20ης Νοεμβρίου 2013 και άλλες 
συναφείς διατάξεις. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ - 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την Ευρωπαϊκή Ένωση» (Α' 136) 
και τις διατάξεις των άρθρων 1 και 2 (παρ. 1ζ) του 
Ν. 1338/1983 «Εφαρμογή του Κοινοτικού Δικαίου» (Α' 34) 
όπως τροποποιήθηκε με το άρθρο 6 του Ν. 1440/1986 
«Συμμετοχή της Ελλάδας στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπε¬ 
ζας Επενδύσεων κ.λπ. (Α' 70) και του άρθρου 65 του 
Ν. 1892/1990 (Α' 101). 

2. Τ ις διατάξεις της παραγράφου 4 του άρθρου 17 του 
Ν. 2939/2001 «Συσκευασίες και εναλλακτική διαχείριση 
των συσκευασιών και άλλων προϊόντων-Ίδρυση Εθνικού 
Οργανισμού Εναλλακτικής Διαχείρισης Συσκευασιών 
και Άλλων Προϊόντων (Ε.Ο.Ε.Δ.Σ.Α.Π.) και άλλες διατά¬ 
ξεις» (Α'179) όπως τροποποιήθηκε με τις διατάξεις της 
παραγράφου 2 του άρθρου 5 του Ν. 3854/2010 (Α'94) 
καθώς και τις διατάξεις των άρθρων 16,17,20 και 24 του 
ίδιου νόμου, όπως τα άρθρα αυτά τροποποιήθηκαν με 
τα άρθρα 4, 5, 6 και 7 του Ν. 3854/2010 (Α'94) και στη 
συνέχεια με τα άρθρα 6 και 46 του Ν. 4042/2012 (Α'24). 

3. Τ ις διατάξεις του Ν. 4042/2012 «Ποινική προστασία 
του περιβάλλοντος-Εναρμόνιση με την Οδηγία 2008/99/ 


ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ. Ρύθμιση θεμά¬ 
των Υπουργείου Περιβάλλοντος, Ενέργειας και Κλιμα¬ 
τικής Αλλαγής» (Α' 24). 

4. Τις διατάξεις του Π.δ. 148/2009 «Περιβαλλοντική 
ευθύνη για την πρόληψη και την αποκατάσταση των 
ζημιών στο περιβάλλον-Εναρμόνιση με την οδηγία 
2004/35/ΕΚ....κλπ» (Α'190). 

5. Το Π.δ. 99/2008 «Συγκρότηση, διάρθρωση και λει¬ 
τουργία του Εθνικού Οργανισμού Εναλλακτικής Διαχεί¬ 
ρισης Συσκευασιών και Άλλων Προϊόντων (ΕΟΕΔΣΑΠ) 
και Κανονισμός Οικονομικής Διαχείρισης και Προμηθει¬ 
ών του Οργανισμού» (Α'154), όπως τροποποιήθηκε με το 
άρθρο 8 του Ν. 3854/2010 (Α'94) και στη συνέχεια με 
το άρθρο 46 (παρ. 4, 5, 6 και 7) του Ν. 4042/2012 (Α'24). 

6. Την οδηγία 2013/56/ΕΕ του Συμβουλίου της 20ης 
Νοεμβρίου 2013 Ευρωπαϊκού Κοινοβουλίου και του Συμ¬ 
βουλίου (ΕΕΙ_ 329/5/2013). 

7. Την απόφαση 2009/851/ΕΚ της Επιτροπής της 25ης 
Νοεμβρίου 2009 «σχετικά με τη θέσπιση ερωτηματο¬ 
λογίου για τις εκθέσεις των κρατών μελών για την 
εφαρμογή της οδηγίας 2006/66/ΕΚ του Ευρωπαϊκού 
Κοινοβουλίου και του Συμβουλίου σχετικά με τις ηλε¬ 
κτρικές στήλες και τους συσσωρευτές και τα απόβλητα 
ηλεκτρικών στηλών και συσσωρευτές». 

8. Την απόφαση 2008/763/ΕΚ της Επιτροπής της 29ης 
Σεπτεμβρίου «για την καθιέρωση, σύμφωνα με την οδη¬ 
γία 2006/66/ΕΚ του Ευρωπαϊκού Κοινοβουλίου και του 
Συμβουλίου, κοινής μεθοδολογίας για τον υπολογισμό 
των ετήσιων πωλήσεων φορητών ηλεκτρικών στηλών 
και συσσωρευτών στους τελικούς χρήστες». 

9. Τον Κανονισμό (ΕΚ) αριθμ. 1013/2006 και τον Κανο¬ 
νισμό (ΕΚ) αριθμ. 1418/2007 της Ευρωπαϊκής Επιτροπής, 
της 29ης Νοεμβρίου 2007, «σχετικά με την εξαγωγή για 
αξιοποίηση ορισμένων αποβλήτων που περιέχονται στο 
παράρτημα III ή III Α του κανονισμού (ΕΚ) αριθμ. 1013/2006 
του Ευρωπαϊκού Κοινοβουλίου και του Συμβουλίου, προς 
ορισμένες χώρες στις οποίες δεν εφαρμόζεται η από¬ 
φαση του ΟΟΣΑ για τον έλεγχο των διασυνοριακών 
διακινήσεων αποβλήτων» (ΕΕΙ_ 316/6/2007). 

10. Τον Κανονισμό (ΕΕ) 1103/2010 «Θέσπιση κανόνων 
κατ’ εφαρμογή της οδηγίας 2006/66/ΕΚ σχετικά με τη 
σήμανση της χωρητικότητας των φορητών δευτερο¬ 
γενών (επαναφορτιζόμενων) ηλεκτρικών στηλών και 
συσσωρευτών αυτοκινήτων» (ΕΕΙ_ 313/3/2010). 








24500 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Την υπ’ αριθμ. 41624/2057/2010 Κοινή Υπουργική 
απόφαση «Μέτρα, όροι και πρόγραμμα για την εναλλα¬ 
κτική διαχείριση των αποβλήτων ηλεκτρικών στηλών 
και συσσωρευτών σε συμμόρφωση με τις διατάξεις των 
οδηγιών, 2006/66/ΕΚ «σχετικά με τις ηλεκτρικές στήλες 
και τους συσσωρευτές και τα απόβλητα ηλεκτρικών 
στηλών και συσσωρευτών και με την κατάργηση της 
οδηγίας 91/157/ΕΟΚ» και 2008/103/ΕΚ «για την τροπο¬ 
ποίηση της οδηγίας 2006/66/ΕΚ σχετικά με τις ηλεκτρι¬ 
κές στήλες και τους συσσωρευτές και τα απόβλητα 
ηλεκτρικών στηλών και συσσωρευτών, όσο αφορά την 
τοποθέτηση ηλεκτρικών στηλών και συσσωρευτών στην 
αγορά» (Β' 1625). 

12. Το Π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167). 

13. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.δ. 63/2005 
«Κωδικοποίηση της νομοθεσίας για την Κυβέρνηση 
και τα Κυβερνητικά όργανα» (Α'98) στη συνέχεια τρο¬ 
ποποιήθηκε με το Κεφάλαιο Δεύτερο (παραγ. Β) του 
Ν. 4320/2015 (Α'29). 

14. Τις διατάξεις του Π.δ. 24/2015 «Σύσταση και μετονο- 
μασία Υπουργείων μεταφορά της Γενικής Γραμματείας 
Κοινωνικών Ασφαλίσεων» (Α'20). 

15. Τις διατάξεις του Π.δ. 65/2015 «Διορισμός Υπουργών, 
Αναπληρωτών Υπουργών και Υφυπουργών» (Α'106). 

16. Την με αριθμ. Υ6/2015 απόφαση του Πρωθυπουργού 
«Καθορισμός σειράς τάξης των Υπουργείων» (Β'204). 

17. Την με αριθμ. Υ5/2015 απόφαση του Πρωθυπουρ¬ 
γού « Σύσταση θέσεων Αναπληρωτών Υπουργών και 
Υφυπουργών» (Β'204). 

18. Την υπ’ αριθμ. Υ19/29-8-2015 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Παραγωγικής Ανασυγκρότησης, Περιβάλλοντος και 
Ενέργειας, Κωνσταντίνο Μουσουρούλη» ( Β'1866). 

19. Το γεγονός ότι λόγω λήξης της θητείας του ΔΣ 
του ΕΟΑΝ και μη διορισμού μέχρι σήμερα νέου ΔΣ, δεν 
υπάρχει η προβλεπόμενη από τη νομοθεσία σχετική 
εισήγηση προς τον Υπουργό ΠΑΠΕΝ. 

20. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 
Σκοπός 

Με την παρούσα απόφαση που εκδίδεται σύμφωνα με 
την παράγραφο 4 του άρθρου 17 του Ν. 2939/2001, όπως 
τροποποιήθηκε με την παράγραφο 2 του άρθρου 5 του 
Ν. 3854/2010, καθώς των άρθρων 16,17,18,19,20,21 και 24 
του Ν. 2939/2001, όπως ισχύουν, αποσκοπείται η τροπο¬ 
ποίηση της υπ’ αριθ. 41624/2057/2010 κοινής υπουργικής 
απόφασης (Β'1625), σε συμμόρφωση με τις διατάξεις 
της οδηγίας 2013/56/ΕΕ του Ευρωπαϊκού Κοινοβουλίου 
και του Συμβουλίου της 20ης Νοεμβρίου 2013 «για την 
τροποποίηση της οδηγίας 2006/66/ΕΚ του Ευρωπαϊκού 
Κοινοβουλίου και του Συμβουλίου, σχετικά με τις ηλε¬ 
κτρικές στήλες και τους συσσωρευτές και τα απόβλητα 
ηλεκτρικών στηλών και συσσωρευτών όσον αφορά τη 
διάθεση στην αγορά φορητών ηλεκτρικών στηλών και 
συσσωρευτών που περιέχουν κάδμιο και προορίζονται 
για ασύρματα ηλεκτρικά εργαλεία και στοιχείων-κου- 
μπιών με χαμηλή περιεκτικότητα σε υδράργυρο και για 
την κατάργηση της απόφασης 2009/603/ΕΚ της Επι¬ 


τροπής», που έχει δημοσιευθεί στην Ελληνική Γλώσσα 
στην Επίσημη Εφημερίδα των Ευρωπαϊκών Κοινοτήτων 
(ΕΕ1329/5/10.12.2013), ώστε με την επέκταση των απα¬ 
γορεύσεων της διάθεσης στην αγορά και άλλων, πέραν 
των προβλεπόμενων στη ανωτέρω κοινή υπουργική από¬ 
φαση, ηλεκτρικών στηλών και συσσωρευτών που περι¬ 
έχουν επικίνδυνες ουσίες, να βελτιώνεται περαιτέρω η 
περιβαλλοντική συμπεριφορά των ηλεκτρικών στηλών 
και συσσωρευτών. 

Άρθρο 2 

(άρθρο 1 οδηγίας 2012/18/ΕΕ) 
Τροποποιήσεις της υπ’ αριθμ. 41624/2057/2010 
κοινής υπουργικής απόφασης (ΒΊ625) 

1) Το άρθρο 4 της υπ’ αριθμ. 41624/2057/2010 κοινής 
υπουργικής απόφασης τροποποιείται ως ακολούθως: 

α) Η παράγραφος 2 αντικαθίσταται ως εξής: 

«2. Η απαγόρευση της παραγράφου 1 στοιχείο α) δεν 
ισχύει για τις κομβιόσχημες ηλεκτρικές στήλες ή τους 
συσσωρευτές με περιεκτικότητα σε υδράργυρο που δεν 
υπερβαίνει το 2 % κατά βάρος, μέχρι την 1η Οκτωβρίου 
2015». 

β) Στην παράγραφο 3, το στοιχείο (γ) αντικαθίσταται 
ως εξής: 

«γ) σε ασύρματα ηλεκτρικά εργαλεία. Στην περίπτωση 
αυτή η προβλεπόμενη εξαίρεση από την απαγόρευση 
της παραγράφου 1 στοιχείο β) ισχύει έως τις 31 Δεκεμ¬ 
βρίου 2016.» 

γ) Η παράγραφος 5 αντικαθίσταται ως εξής: 

«5. Ηλεκτρικές στήλες και συσσωρευτές που δεν πλη¬ 
ρούν τις απαιτήσεις της παρούσας απόφασης, αλλά 
έχουν διατεθεί νομίμως στην αγορά πριν από την ημε¬ 
ρομηνία εφαρμογής των αντίστοιχων απαγορεύσεων 
που προβλέπονται στο παρόν άρθρο, είναι δυνατόν να 
συνεχίσουν να διατίθενται στην αγορά μέχρι εξαντλή- 
σεως των αποθεμάτων.» 

2) Το άρθρο 6 της υπ’ αριθμ. 41624/2057/2010 ΚΥΑ 
αντικαθίσταται ως ακολούθως: 

«Αρθρο 6 

Αφαίρεση αποβλήτων ηλεκτρικών στηλών 
και συσσωρευτών - Υποχρεώσεις 
κατασκευαστών / παραγωγών 

1. Οι κατασκευαστές έχουν υποχρέωση να σχεδιάζουν 
συσκευές έτσι ώστε οι ηλεκτρικές στήλες και συσσω¬ 
ρευτές να μπορούν να αφαιρούνται εύκολα. Όταν δεν 
είναι δυνατή η εύκολη αφαίρεση από τον τελικό χρή¬ 
στη, οι κατασκευαστές υποχρεούνται να σχεδιάζουν τις 
συσκευές έτσι ώστε τα απόβλητα ηλεκτρικών στηλών 
και συσσωρευτών να μπορούν να αφαιρούνται εύκολα 
από ειδικευμένους επαγγελματίες ανεξάρτητους από 
τον κατασκευαστή. 

2. Οι συσκευές με ενσωματωμένες ηλεκτρικές στήλες 
και συσσωρευτές πρέπει να συνοδεύονται από οδηγί¬ 
ες με τις οποίες υποδεικνύεται ο τρόπος ασφαλούς 
αφαίρεσής τους είτε από τον τελικό χρήστη είτε από 
ανεξάρτητους ειδικευμένους επαγγελματίες. Ανάλογα 
με την περίπτωση, οι οδηγίες πρέπει να ενημερώνουν 
τον τελικό χρήστη για το είδος της ενσωματωμένης στη 
συσκευή ηλεκτρικής στήλης ή συσσωρευτή. 

3. Οι διατάξεις των παραγράφων 1 και 2 δεν εφαρ¬ 
μόζονται όταν, για λόγους ασφάλειας ή απόδοσης, 
για ιατρικούς λόγους ή για λόγους ακεραιότητας 

δεδομένων, απαιτείται συνεχής παροχή ηλεκτρικού 
ρεύματος για την οποία είναι αναγκαία η μόνιμη 
σύνδεση της συσκευής με την ηλεκτρική στήλη ή 
τον συσσωρευτή.» 

3) Στο άρθρο 11 της υπ’ αριθμ. 41624/2057/2010 κοι¬ 
νής υπουργικής απόφασης, η παράγραφος 5 αντικα¬ 
θίσταται και προστίθεται νέα υποπαράγραφος 5.1. ως 
ακολούθως: 

«5. Η έγκριση ισχύει για έξι (6) χρόνια και μπορεί να 
ανανεώνεται με τροποποίηση ή αναθεώρηση της προ- 
βλεπόμενης μελέτης σύμφωνα με τα τότε ισχύοντα νέα 
δεδομένα ή κατ’ εφαρμογή του άρθρου 13 της παρούσας 
απόφασης. 

5.1) Ανανέωση εγκρίσεων: 

Οι εγκρίσεις των συστημάτων μετά τη λήξη ισχύος 
τους, σύμφωνα με την προηγούμενη παράγραφο, ακο¬ 
λουθούν τη διαδικασία ανανέωσης, σύμφωνα με την 
υπ’ αριθ. 116570/2009 απόφαση του Υπουργού ΠΑΠΕΝ 
(Β769). 

Ο ΕΟΑΝ κατά την αξιολόγηση του φακέλου ανανέω¬ 
σης, λαμβάνει υπόψη, πέραν των προβλεπόμενων στην 
ανωτέρω απόφαση, κάθε τυχόν επιπλέον αλλαγή των 
δεδομένων πάνω στα οποία βασίστηκε η έκδοση της 
έγκρισης συμπεριλαμβανομένων νέων όρων και περι¬ 
ορισμών που τυχόν έχουν εν τω μεταξύ θεσπισθεί με 
μεταγενέστερες κανονιστικές διατάξεις. 

Για το χρονικό διάστημα που μεσολαβεί μεταξύ της 
εμπρόθεσμης υποβολής του Φακέλου Ανανέωσης και 
της ολοκλήρωσης της διαδικασίας αξιολόγησής του 
με την έκδοση της σχετικής απόφασης, η υφιστάμενη 
απόφαση έγκρισης διατηρείται σε ισχύ. 

Σε περίπτωση που ο φάκελος ανανέωσης υποβάλ¬ 
λεται εκπρόθεσμα, επιβάλλεται το πρόστιμο που προ- 
βλέπεται στο άρθρο 21. Η καταβολή του προστίμου 
αποτελεί προϋπόθεση για την μετέπειτα εξέταση από 
τον ΕΟΑΝ του φακέλου ανανέωσης της έγκρισης. 

5.2.) Τροποποίηση εγκρίσεων: 

Οι εγκρίσεις των συστημάτων εναλλακτικής διαχείρι¬ 
σης τροποποιούνται στις ακόλουθες περιπτώσεις: 

α) Οι εγκρίσεις που εκδίδονται μετά την έναρξη ισχύος 
της παρούσας απόφασης (νέες εγκρίσεις), τροποποι¬ 
ούνται πριν από τη λήξη ισχύος τους, όταν αλλάζουν, 
κατά την κρίση του ΕΟΑΝ, τα δεδομένα πάνω στα οποία 
βασίστηκε η έκδοσή τους, 

β) Οι εγκρίσεις που έχουν εκδοθεί πριν από την έναρ¬ 
ξη ισχύος της παρούσας απόφασης (υφιστάμενες εγκρί¬ 
σεις), επανεξετάζονται πριν από τη λήξη ισχύος τους 
και τροποποιούνται εάν, κατά την κρίση του ΕΟΑΝ, δεν 
ανταποκρίνονται στις προβλέψεις, τις απαιτήσεις και 
τους στόχους της παρούσας απόφασης, 

Στις ανωτέρω περιπτώσεις (α) και (β), το σύστημα 
οφείλει να υποβάλλει στον ΕΟΑΝ φάκελο τροποποί¬ 
ησης της έγκρισης με τα απαραίτητα στοιχεία που 
τεκμηριώνουν την αναγκαιότητα της τροποποίησης της 
έγκρισης. Οι λεπτομέρειες για την εφαρμογή της πα¬ 
ραγράφου αυτής μπορεί να ρυθμίζονται με κανονισμό 
που εκδίδεται με απόφαση του Υπουργού ΠΑΠΕΝ μετά 
από εισήγηση του ΕΟΑΝ. 

Μέσα σε διάστημα 60 εργάσιμων ημερών από την 
υποβολή από το σύστημα πλήρους φακέλου, ο ΕΟΑΝ 
αξιολογεί αν θα προβεί ή όχι σε αναθεώρηση/ τροπο¬ 
ποίηση της έγκρισης. 


5.3) Ανάκληση εγκρίσεων: 

Οι εγκρίσεις των συστημάτων μπορεί να ανακαλού¬ 
νται προσωρινά ή οριστικά, πριν τη λήξη ισχύος τους, 
ιδίως όταν: 

α) δεν τηρούνται οι όροι της έγκρισης ή 
β) συντρέχουν οι προϋποθέσεις της παραγράφου 3 
του παρόντος άρθρου, ή 
γ) διαπιστώνεται από τον ΕΟΑΝ: 
αα) ότι η έκδοση ή ανανέωση της έγκρισης βασίστηκε 
σε ψευδή/ παραπλανητικά στοιχεία/ δικαιολογητικά, 
ββ) μη συμμόρφωση με τους ειδικούς όρους που προ- 
βλέπονται στην παράγραφο 3 του άρθρου 13, 
γγ) κακή λειτουργία του συστήματος και ως εκ τού¬ 
του αδυναμία να επιτελέσει το έργο του. Οι λεπτο¬ 
μέρειες για την εφαρμογή της παραγράφου αυτής 
μπορεί να ρυθμίζονται με κανονισμό που εκδίδεται με 
απόφαση του Υπουργού ΠΑΠΕΝ μετά από εισήγηση 
του ΕΟΑΝ. 

5.4.) Η ανανέωση, τροποποίηση ή ανάκληση των εγκρί¬ 
σεων γίνεται με απόφαση ΕΟΑΝ. 

4) Στο άρθρο 14 της υπ’ αριθμ. 41624/2057/2010 κοινής 
υπουργικής απόφασης, η παράγραφος 2 αντικαθίσταται 
ως ακολούθως: 

«2. Το σχέδιο της απόφασης εξαίρεσης που αναφέ- 
ρεται στην παράγραφο 1 καθώς και οι λόγοι για τους 
οποίους προτείνεται η έκδοσή της, δημοσιοποιούντο 
από τον ΕΟΑΝ με κάθε πρόσφορο μέσο, έντυπο ή ηλε¬ 
κτρονικό και κοινοποιούντο στην Ευρωπαϊκή Επιτροπή 
και στα άλλα Κράτη Μέλη». 

5) Το άρθρο 15 της υπ’ αριθμ. 41624/2057/2010 κοινής 
υπουργικής απόφασης αντικαθίσταται ως ακολούθως: 

«Άρθρο 15 

Εγγραφή σε Μητρώο Παραγωγών 

Κάθε παραγωγός ηλεκτρικών στηλών και συσσω¬ 
ρευτών εγγράφεται υποχρεωτικά σε Μητρώο Παρα¬ 
γωγών που τηρείται και λειτουργεί στον Ελληνικό 
Οργανισμό Ανακύκλωσης (Ε.Ο.ΑΝ.). Η εγγραφή στο 
Μητρώο Παραγωγών είναι απαραίτητη προϋπόθε¬ 
ση για τη νόμιμη άσκηση της δραστηριότητας κάθε 
παραγωγού. Οι διαδικαστικές απαιτήσεις εγγραφής 
στο εν λόγω Μητρώο προβλέπονται ειδικότερα στο 
παράρτημα IV.». 

6) Στο άρθρο 17 της υπ’ αριθμ. 41624/2057/2010 κοινής 
υπουργικής απόφασης, το στοιχείο (β) της παραγράφου 
1 αντικαθίσταται ως ακολούθως: 

«β) Από την 26η Σεπτεμβρίου 2009, σε όλες τις φο¬ 
ρητές και τις ενσωματωμένες σε οχήματα ηλεκτρικές 
στήλες και συσσωρευτές, αναγράφεται υποχρεωτικά 
η δυναμικότητά τους κατά τρόπο ορατό, ευανάγνωστο 
και ανεξίτηλο. Λεπτομερείς κανόνες για την υλοποίηση 
της απαίτησης αυτής συμπεριλαμβανομένων εναρμονι¬ 
σμένων μεθόδων για τον καθορισμό της δυναμικότητας 
και της ενδεδειγμένης χρήσης, καθορίζονται σύμφωνα 
με την παράγραφο 10 στοιχείο (α) του άρθρου 1 της 
οδηγίας 2013/56/ΕΕ». 

7) Στο άρθρο 19 της υπ’ αριθμ. 41624/2057/2010 κοινής 
υπουργικής απόφασης, το πρώτο εδάφιο της παραγρά¬ 
φου 1 αντικαθίσταται ως ακολούθως: 

«1. Ο Ε.Ο.ΑΝ. καταρτίζει κάθε τρία χρόνια έκθεση 
σχετικά με την εφαρμογή της παρούσας απόφασης, 
βάσει ερωτηματολογίου ή σχεδίου της Ευρωπαϊκής 
Επιτροπής, σύμφωνα με τα προβλεπόμενα στο άρθρο 

22 (παρ. 2) της οδηγίας 2006/66/ΕΚ, όπως αντικαταστά- 
θηκε από την παράγραφο 11 του άρθρου 1 της οδηγίας 
2013/56/ΕΕ». 

8) Το άρθρο 20 αντικαθίσταται ως ακολούθως: 

«Άρθρο 20 

Επιθεωρήσεις-Έλεγχοι 

1. Ο ΕΟΑΝ διενεργεί τις ενδεδειγμένες επιθεωρήσεις 
και ελέγχους, σύμφωνα με την παράγραφο 1 (περ. θ) 
του άρθρου 24 του Ν. 2939/2001, όπως τροποποιήθηκε 
με την παράγραφο 3 του άρθρου 7 του Ν. 3854/2010, για 
την ορθή εφαρμογή της παρούσας απόφασης και ιδίως 
για την τήρηση των όρων χορήγησης των εγκρίσεων 
των συστημάτων εναλλακτικής διαχείρισης των ηλε¬ 
κτρικών στηλών και συσσωρευτών καθώς και των υπο¬ 
χρεώσεων που απορρέουν από τις επί μέρους διατάξεις 
της για τους συλλέκτες /μεταφορείς, τους διακινητές/ 
διανομείς, τους παραγωγούς και τους λοιπούς φορείς 
εκμετάλλευσης, όπως ορίζονται στην παράγραφο 15 του 
άρθρου 2. Κατά τη διενέργεια των ανωτέρω ελέγχων ο 
ΕΟΑΝ μπορεί να ζητά την συνδρομή, όπου απαιτείται, 
της Ειδικής Υπηρεσίας Επιθεωρητών Περιβάλλοντος, 
σύμφωνα με το άρθρο 9 του Ν. 2947/2001 (Α'228) όπως 
ισχύει, καθώς και άλλων ενδεχομένως δημόσιων αρχών, 
σύμφωνα με την παράγραφο 5. 

Οι ανωτέρω επιθεωρήσεις και έλεγχοι καλύπτουν 
εκτός των άλλων και τις πληροφορίες που παρέχο¬ 
νται στον ΕΟΑΝ από τους παραγωγούς σύμφωνα με 
το άρθρο 15. 

2. Οι επιθεωρήσεις και οι έλεγχοι στο πλαίσιο τήρησης 
των όρων των αδειών που προβλέπονται στο άρθρο 36 
του Ν. 4042/2012, διενεργούνται σύμφωνα με το άρθρο 
19 του ίδιου νόμου. 

3. Οι επιθεωρήσεις για τις διασυνοριακές μεταφορές 
διενεργούνται σύμφωνα με το άρθρο 19 του Ν. 4042/2012. 
Οι εν λόγω επιθεωρήσεις αφορούν ιδίως τις εξαγωγές 
ηλεκτρικών στηλών και συσσωρευτών εκτός Ευρωπα¬ 
ϊκής Ένωσης σύμφωνα με τον Κανονισμό (ΕΚ) αριθμ. 
1013/2006 και τον Κανονισμό (ΕΚ) αριθμ. 1418/2007 και 
τις ειδικότερες προβλέψεις του άρθρου 8. 

4. Οι παραπάνω επιθεωρήσεις των παραγράφων 1,2 
και 3 διενεργούνται είτε κατόπιν αιτιολογημένης και 
επώνυμης καταγγελίας είτε αυτεπάγγελτα. 

5. Ο ΕΟΑΝ μπορεί να ζητά τη συνδρομή, όπου αυτό 
κρίνεται αναγκαίο και άλλων αρμόδιων αρχών, υπηρε¬ 
σιών και φορέων όπως των Υπηρεσιών Ειδικών Ελέγχων 
του Υπουργείου Οικονομικών, των Τελωνείων, της Γενι¬ 
κής Διεύθυνσης Εφαρμογής Κανονισμών, Υποδομών και 
Ελέγχου (Διεύθυνση Τεχνικής Βιομηχανικής Νομοθεσίας) 
του ΥΠΑΠΕΝ, της Ελληνικής Αστυνομίας, Επιμελητηρίων 
και Υπηρεσιών Τοπικής και Περιφερειακής Αυτοδιοί¬ 
κησης, ιδίως για τη δημιουργία της κατάλληλης ροής 
πληροφοριών, στο πλαίσιο της τήρησης των διατάξεων 
της νομοθεσίας για την προστασία του απορρήτου και 
ενδεχομένως για τη διάθεση προσωπικού για επιτόπιους 
ελέγχους, με στόχο να εξασφαλίζεται η συμμόρφωση 
των παραγωγών με τις διατάξεις της παρούσας από¬ 
φασης. 

6. Οι έλεγχοι για την τήρηση των απαιτήσεων και 
υποχρεώσεων που προβλέπονται στην παρούσα απόφα¬ 
ση και αφορούν στην διάθεση στην αγορά ηλεκτρικών 
στηλών και συσσωρευτών, διενεργούνται και αυτοτελώς 


από την Διεύθυνση Τεχνικής Βιομηχανικής Νομοθεσίας 
της Γ ενικής Διεύθυνσης Εφαρμογής Κανονισμών, Υπο¬ 
δομών & Ελέγχου του ΥΠΑΠΕΝ, 

7. Το κόστος των ενδεδειγμένων αναλύσεων και επιθε¬ 
ωρήσεων, επιβαρύνει τους παραγωγούς ή τους τρίτους 
που ενεργούν για λογαριασμό τους.» 

9) Το άρθρο 21 αντικαθίσταται ως ακολούθως: 

«Αρθρο 21 
Κυρώσεις 

1. Σε κάθε φορέα εκμετάλλευσης, που ασκεί δραστη¬ 
ριότητα ή επιχείρηση κατά παράβαση των διατάξεων 
της παρούσας απόφασης, επιβάλλονται οι κυρώσεις 
που προβλέπονται στο άρθρο 20 του Ν. 2939/2001, 
όπως τροποποιήθηκε με το άρθρο 6 του Ν. 3854/2010 
και στη συνέχεια με το άρθρο 6 της Ενότητας Α' του 
Ν. 4042/2012. Ειδικότερα οι εν λόγω κυρώσεις επιβάλ¬ 
λονται: 

α) στα συστήματα εναλλακτικής διαχείρισης ηλεκτρι¬ 
κών στηλών και συσσωρευτών, που ενεργούν κατά πα¬ 
ράβαση της παρούσας απόφασης και ιδίως των άρθρων 
9,10,11,12 και 13, 

β) στους παραγωγούς που ενεργούν κατά παράβαση 
της παρούσας απόφασης και ιδίως των άρθρων 4, 6, 
7,10,12,14,15 και 17, 

γ) στις εγκαταστάσεις επεξεργασίας και ανάκτησης 
που ενεργούν κατά παράβαση του άρθρου 7 (παρ.1, 
περ.ΐβ και 2 και παρ.II Β και επιπλέον στους ανακυ- 
κλωτές κατά παράβαση του άρθρου 7 (παρ. II περ. Α.2 
υποπερ. 4 και Α.3, περ. 4)„ δ) στους συλλέκτες και με¬ 
ταφορείς που ενεργούν κατά παράβαση των άρθρων 7 
(παρ I περ. 1 και παρ. ΙΙΑ), 8 και 16, 

ζ) στους διακινητές/ διανομείς που ενεργούν κατά 
παράβαση των άρθρων 7 (παρ. II, υποπαρ. Α1 περ. 3 και 
παρ. ΙΙΓ) και 9 (παρ. 3). 

2. Σε κάθε φυσικό ή νομικό πρόσωπο που πραγμα¬ 
τοποιεί εργασίες εναλλακτικής διαχείρισης κατά πα¬ 
ράβαση του άρθρου 7 (παρ. I, εδ. Ια), επιβάλλονται οι 
κυρώσεις που προβλέπονται στα άρθρα 28, 29 και 30 
του Ν. 1650/1986 όπως το άρθρο 28 τροποποιήθηκε με 
το άρθρο 7 του Ν. 4042/2012 και το άρθρο 30 με το 
Ν. 3010/2003, το Ν. 4014/2011 και στη συνέχεια με το 
Ν. 4042/2012 (άρθρο 37). 

3. Με πρόστιμο από 20.000 μέχρι 300.000 Ευρώ τιμω¬ 
ρείται το σύστημα εναλλακτικής διαχείρισης που κατά 
παράβαση της υποπαραγράφου 5.2. του άρθρου 11, δεν 
προβαίνει σε διαδικασία τροποποίησης της χορηγηθεί- 
σας σε αυτό έγκρισης. 

3.1. Σε περίπτωση που η προβλεπόμενη στην υπο- 
παράγραφο 5.1. του άρθρου 11 αίτηση για ανανέωση 
της έγκρισης υποβάλλεται εκπρόθεσμα επιβάλλεται 
πρόστιμο 10.000-100.000 ευρώ με κριτήριο τη χρονική 
διάρκεια της παράβασης και τη γεωγραφική εμβέλεια 
του συστήματος. 

4. Σε περίπτωση που η Διεύθυνση Τεχνικής Βιομη¬ 
χανικής Νομοθεσίας της Γενικής Διεύθυνσης Εφαρμο¬ 
γής Κανονισμών, Υποδομών και Ελέγχου του ΥΠΑΠΕΝ, 
στο πλαίσιο εφαρμογής της παραγράφου 6 του άρ¬ 
θρου 20, διαπιστώνει παράβαση των διατάξεων των 
παραγράφων 4 και 5 του άρθρου 4, επιβάλλει στον 
παραβάτη πρόστιμο από τρεις χιλιάδες (3000) μέχρι 
και σαράντα χιλιάδες (40.000) ευρώ. Σε περίπτωση 
υποτροπής οι παραβάτες τιμωρούνται με πρόστιμο 

διπλάσιο του αρχικού. Για την ειδικότερη διαδικα¬ 
σία επιβολής προστίμων εφαρμόζονται αναλόγως οι 
διατάξεις των παραγράφων 2-8 του άρθρου 16 του 
Π.δ. 114/2013 (Α'147). Οι αποφάσεις επιβολής προστίμου 
κοινοποιούνται υποχρεωτικά και στον ΕΟΑΝ προκει- 
μένου να προβεί περαιτέρω στις δέουσες, κατά την 
κρίση του, ενέργειες. 

5. Απαραίτητη προϋπόθεση για την υπαγωγή των 
παραγωγών σε καθεστώς κρατικής ενίσχυσης είναι 
η εξόφληση επιβληθέντων τελεσίδικων διοικητικών 
κυρώσεων για περιβαλλοντικές παραβάσεις και η μη 
έκδοση σε βάρος τους τελεσίδικης καταδικαστικής 
απόφασης για τέλεση αξιόποινων πράξεων ή παραλεί¬ 
ψεων κατά παράβαση του άρθρου 28 του Ν. 1650/1986, 
όπως ισχύει. 

6. Οι ως άνω κυρώσεις επιβάλλονται ανεξάρτητα από 
την επιβολή των κυρώσεων που προβλέπονται και σε 
άλλες ειδικές διατάξεις της κείμενης νομοθεσίας, ιδί¬ 
ως στο πλαίσιο εφαρμογής της παραγράφου 5 του 
άρθρου 20. 

7. Κάθε φυσικό ή νομικό πρόσωπο του οποίου η 
δραστηριότητα προκαλεί ζημία ή άμεση απειλή ζημίας 
στο περιβάλλον κατά παράβαση των διατάξεων της 
παρούσας απόφασης, φέρει περιβαλλοντική ευθύνη, 
η οποία διέπεται από τις διατάξεις του Π.δ. 148/2009 
(ΑΊ90). 

10) Στο άρθρο 22 της υπ’ αριθμ. 41624/2057/2010 κοινής 
υπουργικής απόφασης, μετά το Παράρτημα III προστί¬ 
θεται νέο Παράρτημα IV που έχει ως ακολούθως: 

«ΠΑΡΑΡΤΗΜΑ IV 

Διαδικαστικές απαιτήσεις εγγραφής σε μητρώο πα¬ 
ραγωγών 

1. Απαιτήσεις εγγραφής 

Οι παραγωγοί ηλεκτρικών στηλών και συσσωρευτών 
εγγράφονται άπαξ, με ηλεκτρονικά μέσα, στο Μητρώο 
Παραγωγών που τηρείται και λειτουργεί στον ΕΟΑΝ. 
Ειδικότερα στο Μητρώο Παραγωγών εγγράφονται υπο¬ 
χρεωτικά: 

α) οι παραγωγοί που διαθέτουν για πρώτη φορά στην 
ελληνική αγορά, σε επαγγελματική βάση, ηλεκτρικές 
στήλες και συσσωρευτές, οπότε, στην περίπτωση αυτή, 
η εγγραφή στο Μητρώο γίνεται υποχρεωτικά πριν τη 
διάθεση των ανωτέρω προϊόντων στην ελληνική αγορά, 
καθώς και 

β) οι παραγωγοί που ήδη, κατά την έναρξη ισχύος της 
παρούσας, διαθέτουν στην ελληνική αγορά, σε επαγ¬ 
γελματική βάση, ηλεκτρικές στήλες και συσσωρευτές, 
οπότε, στην περίπτωση αυτή, η εγγραφή στο Μητρώο 
πρέπει να πραγματοποιηθεί εντός 6 μηνών από τη δη¬ 
μοσίευση της παρούσης απόφασης. 

Κατά την εγγραφή, χορηγείται στους παραγωγούς 
ηλεκτρονικά ο Αριθμός Μητρώου Παραγωγών (Α.Μ.Π.), 
ο οποίος είναι μοναδικός για κάθε παραγωγό και εκ- 
δίδεται το αντίστοιχο Πιστοποιητικό Εγγραφής στο 
οποίο αναγράφεται το είδος των ηλεκτρικών στηλών 
και συσσωρευτών.2. Στοιχεία προς υποβολή από τους 
παραγωγούς 

Οι παραγωγοί ηλεκτρικών στηλών και συσσωρευτών 
παρέχουν στον ΕΟΑΝ τα ακόλουθα στοιχεία: 

ί) επωνυμία του παραγωγού και εμπορικές ονομα¬ 
σίες (εφόσον υπάρχουν) με τις οποίες δραστηριο¬ 
ποιείται, 


ϋ) διεύθυνση/διευθύνσεις του παραγωγού: ταχυ¬ 
δρομικός τομέας και τόπος, οδός και αριθμός, χώρα, 
υΒΙ, αριθμός τηλεφώνου, καθώς και αρμόδιος επι¬ 
κοινωνίας, αριθμός τηλεομοιότυπου και διεύθυνση 
ηλεκτρονικού ταχυδρομείου του παραγωγού, εάν 
υπάρχουν, 

ιϋ) το είδος των ηλεκτρικών στηλών και συσσωρευτών 
που διαθέτει στην αγορά ο παραγωγός: φορητές ηλε¬ 
κτρικές στήλες και συσσωρευτές, ηλεκτρικές στήλες 
και συσσωρευτές βιομηχανίας ή ηλεκτρικές στήλες και 
συσσωρευτές οχημάτων, 

ίν) πληροφορίες σχετικά με τον τρόπο με τον οποίο ο 
παραγωγός εκπληρώνει τις υποχρεώσεις του: ατομικά 
ή μέσω συλλογικού συστήματος·, 
ν) ημερομηνία υποβολής της αίτησης εγγραφής στο 
μητρώο, 

νί) τον αριθμό φορολογικού μητρώου (ΑΦΜ) του πα¬ 
ραγωγού, 

συμπεριλαμβανομένου του Ευρωπαϊκού ή του εθνικού 
αριθμού φορολογικού μητρώου (προαιρετικό), 
νϋ) υπεύθυνη δήλωση για το αληθές των υποβαλλό¬ 
μενων στοιχείων. 

3. Τέλη εγγραφής 

Ο ΕΟΑΝ μπορεί να εισηγείται την επιβολή τελών εγ¬ 
γραφής μόνον εφόσον αυτά συναρτώνται με το κό¬ 
στος και δεν είναι δυσανάλογα. Στην περίπτωση αυτή 
η ανωτέρω εισήγηση, εκτός των άλλων, περιλαμβάνει 
υποχρεωτικά και τη μέθοδο υπολογισμού του ύψους 
των τελών. 

4. Μεταβολή των δεδομένων εγγραφής 

Σε περίπτωση μεταβολής των δεδομένων εγγραφής 
που έχουν υποβληθεί από τους παραγωγούς σύμφωνα 
με το σημείο 2 σημεία ί) έως νϋ), ενημερώνεται από τους 
παραγωγούς ο ΕΟΑΝ το αργότερο ένα μήνα μετά τη 
μεταβολή. 

5. Διαγραφή από τα μητρώα 

Όταν ένας παραγωγός παύει να έχει την ιδιότητα του 
παραγωγού, ενημερώνει τον ΕΟΑΝ και διαγράφεται από 
το Μητρώο Παραγωγών.» 

Αρθρο 3 
Ειδική διάταξη 

Η διαδικασία ανανέωσης, τροποποίησης ή ανάκλη¬ 
σης (προσωρινής ή οριστικής) των εγκρίσεων των 
συστημάτων εναλλακτικής διαχείρισης ηλεκτρικών 
στηλών και συσσωρευτών, σύμφωνα με τις προβλέ¬ 
ψεις της νέας παράγραφο 5.1. του άρθρου 11 της υπ’ 
αριθμ. 41624/2057/2010 κοινής υπουργικής απόφασης, 
που εισάγεται με την παράγραφο 3 του άρθρου 2 
της παρούσας απόφασης, εφαρμόζεται αναλόγως και 
για την ανανέωση, τροποποίηση ή ανάκληση (προ¬ 
σωρινή ή οριστική) των εγκρίσεων των ακόλουθων 
συστημάτων, 

α) των συστημάτων εναλλακτικής διαχείρισης των 
οχημάτων στο τέλος του κύκλου ζωής τους σύμφωνα 
με το Π.δ. 116/2004 (Α'81), όπως ισχύει, 
β) των συστημάτων εναλλακτικής διαχείρισης των 
λιπαντικών ελαίων σύμφωνα με το Π.δ. 82/2004 (Α'64), 
γ) των συστημάτων εναλλακτικής διαχείρισης των 
ελαστικών σύμφωνα με το Π.δ. 109/2004 (Α'75), 
δ) των συστημάτων εναλλακτικής διαχείρισης των 
συσκευασιών σύμφωνα με την υπ’ αριθμ. 9268/469/2007 
κοινή υπουργική απόφαση (Β'286) και, 

ε) των συστημάτων εναλλακτικής διαχείρισης των 
ΑΕΚΚ σύμφωνα με την υπ’ αριθμ. 36259/1757/2010 κοινή 
υπουργική απόφαση (Β' 1312). 

Αρθρο 4 
Έναρξη ισχύος 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως, 
εκτός εάν ορίζεται διαφορετικά στις επί μέρους δι¬ 
ατάξεις της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2015 

01 ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΑΣ, ΥΠΟΔΟΜΩΝ, ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9Γ - β-πιβΜ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 Ο 5 7 18091 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































